Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 814/13/7707	Prešov, 27.7.2015
EEČ : 2-58-457-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prešov zo dňa 4.3.2014, spisová značka 1 Pv 814/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 30.08.2013, v čase okolo 13.30 hod., v katastrálnom území obce XXXXX, okres XXXXX, na pravej strane cesty I/68 v smere do obce XXXXX, okres XXXXX, z pozemku zvaného „Roveň“, z parcely číslo XXXXX druhu orná pôda, odcudzila 7,5 kilogramu zemiakov, a to tak, že tieto rukami vyhrabala a poukladala do tašky, pričom však bola prichytená hliadkou Obvodného oddelenia Policajného zboru Sabinov, kde odcudzená plodina bola XXXXX, vrátená.

Uznesením prokurátora Okresnej prokuratúry Prešov zo dňa 4.3.2014, spisová značka 1 Pv 814/13/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Poverený príslušník Obvodného oddelenia Policajného zboru Sabinov, uznesením sp. zn. ORP-1746/SB-PO-2013 z 01.11.2013, podľa § 206 ods. 1 Trestného poriadku vzniesol XXXXX obvinenie pre skutok z 30.08.2013, kvalifikovaný podľa § 212 ods. 2 písm. d) Trestného zákona ako prečin krádeže, ktorý spáchala obvinená tak, že dňa 30.08.2013, v čase okolo 13.30 hod., v katastrálnom území obce XXXXX, okres XXXXX, na pravej strane cesty I/68 v smere do obce XXXXX, okres Sabinov, z pozemku zvaného „Roveň“, z parcely číslo XXXXX druhu orná pôda, odcudzila 7,5 kilogramu zemiakov, a to tak, že tieto rukami vyhrabala a poukladala do tašky, pričom však bola prichytená hliadkou Obvodného oddelenia Policajného zboru Sabinov, kde odcudzená plodina bola XXXXX, vrátená.	

Podľa § 217 ods. 1 Trestného poriadku, veta prvá, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Dňa 04.03.2014 bolo vo veci vydané rozhodnutie podľa § 216 ods. 1 Trestného poriadku, právoplatné dňa 18.03.2014, ktorým bolo trestné stíhanie obv. XXXXX podmienečne zastavené, pričom podľa § 216 ods. 2 Trestného poriadku bola obvinenej určená skúšobná doba v trvaní 12 mesiacov.
Obv. XXXXX neboli rozhodnutím prokurátora o podmienečnom zastavení trestného stíhania, počas skúšobnej doby, uložené žiadne povinnosti alebo obmedzenia. 

Skúšobná doba podmienečného zastavenia trestného stíhania uplynula dňa 18.03.2015. 

Po uplynutí skúšobnej doby boli probačným a mediačným úradníkom Okresného súdu Prešov, v mediačnom konaní sp. zn. 1Pr/126/2015 vyžiadané správy o povesti obvinenej z miesta bydliska, obvodného úradu a príslušného obvodného oddelenia policajného zboru a vo vzťahu k osobe obvineného bol zároveň aktualizovaný odpis registra trestov. Z týchto materiálov bolo zistené, že obvinená viedla počas skúšobnej doby podmienečného zastavenia trestného stíhania riadny život, a aj keď bola v priebehu skúšobnej doby právoplatne odsúdená za trestný čin ohrozovania mravnej výchovy mládeže, vo veci išlo o nedbanlivostný trestný čin, a teda na predmetné odsúdenie som neprihliadol. 

	Vzhľadom na vyššie uvedené skutočnosti bolo potrebné rozhodnúť o tom, že sa obv. XXXXX osvedčila v skúšobnej dobe podmienečného zastavenia trestného stíhania. 

Podľa § 217 ods. 4 Trestného poriadku poučujem obv. XXXXX o tom, že po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kočan
prokurátor